উৎসবের মরশুমে সরকারি কর্মীদেরকে বড় উপহার কেন্দ্রের!

ওয়েব ডেস্ক : দেশজুড়ে চলছে উৎসবের মরশুম। সেই মরশুমে কেন্দ্রীয় সরকারি কর্মীদের (Government Employees ) জন্য বড় সুখবর। মহার্ঘ ভাতা (DA) ৩ শতাংশ বাড়ালো কেন্দ্রীয় সরকার। আগেই জানা গিয়েছিল, কর্মীদের জন্য মহার্ঘ ভাতা বাড়ানোর পরিকল্পনা করতে চলেছে কেন্দ্র। বুধবার এ নিয়ে ক্যাবিনেট বৈঠকও হয়েছে। সেখানেই কেন্দ্রীয় সরকারি কর্মীদের জন্য মহার্ঘ ভাতা বাড়ানোর সিদ্ধান্ত নেওয়া হয়েছে বলে খবর।

মূলত চলতি বছরের শুরুতে কেন্দ্রীয় সরকারি কর্মীদের (Government Employees ) জন্য বাড়ানো হয়েছিল ডিএ (DA)। তা বাড়ানো হয়েছিল ২ শতাংশ। তা কার্যকর হয়েছিল গত মার্চ মাসে। ৬ মাসর পর সরকারি কর্মচারীদের জন্য ফের বাড়ানো হল এই মহার্ঘভাতা। সূত্রের খবর, মহানবমির দিন অর্থাৎ বুধবার এ নিয়ে ক্যাবিনেট বৈঠক হয়েছে। সেখানে ডিএ বাড়ানোর সিদ্ধান্ত নেওয়া হয়েছে। জুলাই মাস থেকে এই ডিএ কার্যকর হবে।

আরও খবর : দুর্গা আরতি করে কী বাঙালি আবেগে শাণ দিলেন মোদি?

প্রসঙ্গত, করোনা অতি মহামারির সময় স্থগিত করা হয়েছিল মহার্ঘ ভাতা (DA)। তিনবার তা স্থগিত করা হয়েছিল। তবে ২০২১ সাল থেকে সরকারি কর্মীদেরকে ফের ডিএ দেওয়া শুরু করেছিল কেন্দ্র। ২০২৪ সালের জুলাই মাসে মহার্ঘ ভাতা বাড়ানো হয়েছিল ৩ শতাংশ। যার ফলে ডিএ ৫০ শতাংশ থেকে বেড়ে হয়েছিল ৫৩ শতাংশ। ২০২৫ সালের মার্চ মাসে তা আরও ২ শতাংশ বাড়ানো হয়েছিল। তার পরেই বুধবার ১ অক্টোবর মহার্ঘ ভাতা ফের ৩ শতাংশ বাড়ানোর সিদ্ধান্ত নিল কেন্দ্রীয় সরকার।

শুধু ডিএ নয়, নবরাত্রির উপহার হিসাবে নতুন জিএসটি (GST) চালু করেছিল কেন্দ্রীয় সরকার। যেখানে বলা হয়েছে, ১২ শতাংশ ও ২৮ শতাংশ কর স্ল্যাব (Tax Slab) থাকবে না। নতুন করে কার্যকর হবে দুই স্তরের জিএসটি ব্যবস্থা — ৫ শতাংশ ও ১৮ শতাংশ। গত ২২ সেপ্টেম্বর থেকে এই নতুন কর দেশজুড়ে চালু হয়েছে। যার ফলে অনেক নিত্য প্রয়োজনীয় জিনিসের দাম কমেছে। তার পরেই উৎসবের এই মরশুমে কেন্দ্রীয় সরকারি কর্মীদেরকে বড় উপহার দিল কেন্দ্র।

দেখুন অন্য খবর :